Uitdrukking: Die see kan iemand nie skoonwas nieArgieffoto (Foto: Skeeze, Pixabay) Uitdrukking: Die see kan iemand nie skoonwas nie Betekenis: Iemand het so ŉ groot misstap begaan dat hy nie vergewe kan word nie Waar kom dit vandaan? Een verklaring vir dié uitdrukking word gesoek in die doop: Die doop was al ons sondes weg, maar die dade wat die betrokke persoon gepleeg het, is so erg dat selfs as hy gedoop word met al die water in die see, dit nog nie sy sonde sal wegneem nie. Baie vroeër is seewater skynbaar ook gebruik wanneer hande simbolies in kerkseremonies gewas is. Doopwater en wywater bevat ook sout vanweë die bygeloof dat die duiwel bang is vir sout.